În 1996 a câștigat City Cup cu echipa Silcotub Zalău, iar în luna decembrie a fost componentă a naționalei României care a terminat pe locul 5 la Campionatul European din Danemarca. În 1997 a luat parte la Campionatul Mondial din Germania, unde România s-a clasat pe locul 12. A jucat în continuare în diverse turnee amicale ale României, iar în 1999 a luat parte la calificările pentru Campionatul Mondial.